
Ministru kabineta rīkojums Nr. 273
Rīgā 2023. gada 16. maijā (prot. Nr. 26 19. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu, kas nepārsniedz 192 392 euro, lai sabiedriskās kārtības un drošības nodrošināšanai segtu izdevumus, kas saistīti ar 2023. gada Pasaules čempionātu hokejā, samaksai par virsstundu darbu Iekšlietu ministrijas padotības iestāžu nodarbinātajiem, kā arī degvielas izdevumus Valsts policijai, tai skaitā:
· 1.1. Valsts policijai – 121 845 euro;
· 1.2. Valsts ugunsdzēsības un glābšanas dienestam – 35 486 euro;
· 1.3. Iekšlietu ministrijas Informācijas centram – 3081 euro;
· 1.4. Valsts drošības dienestam – 31 980 euro.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas "Līdzekļi neparedzētiem gadījumiem" atbilstoši faktiski nepieciešamajam apmēram.

